open-index/open-wikipedia-markdown huggingface dataset:
Statens byggeskikkpris

**Statens byggeskikkpris** var blant de mest anerkjente norske prisene for god arkitektur. Prisen ble tildelt personer og virksomheter, private og offentlige, som gjennom planlegging og/eller bygging har bidratt vesentlig til  å heve, fornye og utvikle den allmenne byggeskikken.  

Byggeskikk må i denne sammenheng ikke bare forstås som tradisjonell arkitektur. Juryen la vekt på ny teknologi og nye ideer, og at bygningene tilpasses natur- og kulturlandskapet og bidrar til stedsidentitet. I nyere tid har også energibehov, miljøvennlige løsninger og universell utforming blitt vektlagt.

Prisen ble første gang delt ut i 1983, og deretter årlig til og med 2016. Juryen ble oppnevnt av kommunal- og regionalministeren, og Husbanken var juryens sekretariat. Prisen ble overrakt av kommunalministeren. Fra 2018 er prisen erstattet av Statens pris for byggkvalitet, med Direktoratet for byggkvalitet som sekretariat.

En rekke kommuner har opprettet lokale byggeskikkpriser eller lokale arkitekturpriser.

## Utdelinger

## Se også
* Liste over arkitekturpriser
* Byggeskikk

## Referanser



## Litteratur
*Berg, Helle Benedicte (red.) (2007) *Forbilder: statens arkitektur-, bymiljø- og byggeskikkpriser 25 år*. Oslo, Husbanken. ISBN 9788290122275

## Eksterne lenker
* Vinnere av Statens byggeskikkpris  (Direktoratet for byggkvalitet)
* Husbanken – Statens byggeskikkepris
Winterslow

**Winterslow** er et verdslig sogn rundt 10&nbsp;km nordøst for Salisbury i Wiltshire i England, sør for motorveien A30 til London. Sognet ligger ved den gamle romerske veien mellom Old Sarum og Winchester. Bosetningene i sognet er landsbyene West Winterslow og Middle Winterslow, foruten grendene East Winterslow og The Common. Det er én skole her, en grunnskole for barn opp til 11 år. I henhold til folketellingen i 2011 bor det 2 064 innbyggere i landsbyen og sognet.

## Historie
Winterslow ligger i et område med meget gammel historie. Det er påvist forhistoriske bosetninger, også trekk fra bronsealderen og en bygdeborg fra jernalderen ved Ashley's Copse.

Middle Winterslow ligger langs en romersk vei mot Old Sarum. De tre bosetningene (dagens West, Middle og East Winterslow) er nedtegnet *[[Domesday Book]]* fra 1086 som *Wintreslei*, og stedsnavnet har betydningen «Vinters gravhaug».

De tre bosetningene i Winterslow utviklet seg som adskilte gods hvor Middle Winterslow for en tid var kjent som Middleton. Så nylig som 1958 var landsbyen rundt kirken All Saints (Allehelgenskirke) var navngitt på kart som Winterslow med West Winterslow tilstøtende til dens sørøst. På nåværende kart og trafikkskilt er begge områder West Winterslow.

## Kirker
Den engelske kirke har en sognekirke, *All Saints*, i West Winterslow som er en vernet kirke i klasse II*. Den har sin opprinnelse i en eldre bygning fra 1100-tallet, men ble ombygd på 1800-tallet av T.H. Wyatt. Et kapell eller annekskirke, dedisert til Johannes Døperen var åpen i The Common i 1860. Det er også metodistkirke i The Common fra og med 1810, men den nåværende bygningen er fra 1865.

## Referanser


## Eksterne lenker
*
Olav Myklebust (1868–1938)

**Olav Jensen Myklebust** (født 20. juni 1868 i Kvinnherad, død 3. oktober 1938) var en norsk gårdbruker og politiker for Venstre. Han var stortingsmann fra 1913 til sin død i 1938.

Myklebust var første engasjert i lokalpolitikken og ble innvalgt i Kvinnherad herredsstyre i 1901. I 1913 ble han stortingspolitiker for Venstre fra valgkretsen Indre Søndhordland. Fra 1922 var han innvalgt fra Hordaland fylke.

Myklebust satt i Stortingets presidentskap fra 1928 og til sin død. Han var varapresident i Lagtinget fra 1928 til 1930, deretter varapresident i Stortinget fra 1931 til 1936. I 1937 ble han odelstingspresident.

## Referanser


## Eksterne lenker
*
Olav Myklebust (1932–2011)

:*Se annet sted for bonden og politikeren [[Olav Myklebust (1868–1938)]] eller for den Olav Myklebust (født 1967) som i 2014 ble ambassadør til [[Norges ambassade i Canberra]]

*'Olav Myklebust''' (født 17. januar 1932, død 1. november 2011) var en norsk psykolog, politiker (Venstre) og ambassadør.

Han var oppvokst på Sunnmøre. Etter cand.psychol-eksamen i1957 var han stipendiat for Norges allmennvitenskapelige forskningsråd og ansatt ved Norsk Regnesentral. Et doktorgradsarbeide tok han også fatt på, dels utført ved Karolinska Universitetssjukhuset i Stockholm. Fra 1962 til 1964 var han formann i Norges Venstrelag og fra 1964 generalsekretær i Venstre.  Han arbeidet i utenrikstjenesten fra 1968 til 1998 og var Norges ambassadør til Namibia. I 1998 ble han utnevnt til Norges første ambassadør til Malawi.

## Posteringer
* 1968 kontorsjef i det nystartede Direktoratet for utviklingssamarbeid
* 1972 stedlig representant for NORAD ved det norske konsulatet i Tanzania (fra 1975 Norges ambassade i Dar-es-Salaam). Var i alt stasjonert der i tre perioder, sist fra 1985.
* 1989 ekspedisjonssjef i NORAD
* 1992 ambassadør til Namibia (ambassaden nedlagt 1997). Sideakkreditert til Angola.
* 1998 Norges første ambassadør til Malawi.

## Referanser
Per Horn

**Peder «Per» Isaachsen Horn** (født 3. februar 1875 i Horten, død 17. juni 1958) var en norsk sjøoffiser, som var fyrdirektør fra 1930 til 1946.

Horn gikk som ung til sjøs og tok etter dette styrmannseksamen før han gikk Sjøkrigsskolen og ble løytnant i Marinen i 1896. Horn gikk i tjeneste i fyrvesenet i 1909 og ble i 1930 sjef for Fyr- og merkevesenet.

Horn ble i 1946 utnevnt til ridder av 1. klasse av St. Olavs Orden.

## Referanser


## Eksterne lenker
*
Yuquan

**Yuquan** (kinesisk: 玉泉区, pinyin: *Yùquán Qū*) er et bydistrikt i byprefekturet Hohhot i den autonome region Indre Mongolia i Folkerepublikken Kina.

Det har et areal på 213 km² og et folketall på ca. 190&nbsp;000.
Bremner

**Bremner** er etternavnet til blant andre:

* William «Billy» (John) Bremner (1942-1997), skotsk fotballspiller. 
* Janice Bremner (f. 1974), canadisk synkronsvømmer, sølvmedaljevinner under OL 1996.
Bound To Fall (album)

***Bound To Fall*** er et musikkalbum med Mecalimb, utgitt i 2011 av Rising Records. Dette er gruppas andre album, som også inneholder nyutgivelser av låtene «Fly Away», «Rise (Hail the King)», «Be Like Me», «Sacrifice for Life» og «Still Alive», som var med på *[[Mechanical Recipe (album)|Mechanical Recipe]]*, Mecalimbs første album.

## Sporliste
# «Don't Push It»
# «Blood on Blood»
# «Bitten»
# «The Grind»
# «Fly Away»
# «Save Me»
# «Rise (Hail the King)»
# «Be Like Me»
# «Monster»
# «Sacrifice for Life»
# «Enslaved by God»
# «Still Alive»

## Band
* Ole Olsen, gitar
* Kenneth Liljegren, vokal
* Dag Kopperud, bass
* Marius Pettersen, trommer

## Eksterne lenker
*
Boston-pai

**Boston-pai** er en pai der deigen er laget med olje istedenfor smør eller margarin, noe som fører til at pailokket blir ekstra sprøtt. Boston-pai kan fylles med kjøtt, fisk, stuinger eller fruktkompott.

## Referanser
To All the Girls I’ve Loved Before

**«To All the Girls I've Loved Before»** er en sang, skrevet av Albert Hammond og Hal David.

Hammond spilte den inn to ganger. «To All the Girls I've Loved Before» ble første gang utgitt på single for Epic med «Down by the River» på A-siden i 1975. Begge sporene var hentet fra LP-platen, *99 Miles From L.A.* (Epic S&nbsp;EPC&nbsp;80961).

Den andre versjonen til Albert Hammond ble utgitt på singlen Epic S&nbsp;EPC&nbsp;81983 i Storbritannia i 1977. Den var arrangert og produsert av. B-siden var «Kaleidoscope».

«To All the Girls I've Loved Before» var hentet fra LP-platen, *When I Need You* (Epic S&nbsp;EPC&nbsp;5104).

En coverversjon med sangerne Julio Iglesias og Willie Nelson ble utgitt på singlen Columbia i 1984. Produsent var Richard Perry. B-siden var «I Don't Want to Wake You».

«To All the Girls I've Loved Before» var også med på Iglesias' LP-plate, *[[1100 Bel Air Place]]*. Den ble et gjennombrudd for Iglesias på det engelskspråklige markedet.

Sangen lå som høyest som # 5 på Billboard Hot 100-listen og som # 1 på RPM Top Singles-listen. «To All the Girls I've Loved Before» ble # 1 på countrylisten og var én av to inntredener på countrylisten for Julio Iglesias og Willie Nelson som duo (Den andre sangen var «Spanish Eyes». Den lå som høyest som # 8 i slutten av 1988).

Den var Iglesias' største hit i USA og Canada og Nelsons største hit i Europa. Platen lå også på de australske, newzealandske og sør- afrikanske listene og solgte meget godt.

Sangen har blitt Iglesias engelskspråklige signatursang og har en fremtredende plass på hans konserter. Takket være denne sangen ble *100 Bel Air Plac* Iglesias' best solgte album verden over.

I 1984 ble også Nelson og Iglesias kåret til «Duo of the year» av Country Music Association og «To All the Girls I've Loved Before» ble kåret til årets single av Academy of Country Music.

Mange artister har gjort coverversjoner av sangen, innbefattet Merle Haggard, Engelbert Humperdinck og andre.

I 2010 spilte den canadiske sanger/låtskriver, Alanis Morissette, inn en versjon av sangen omskrevet som  «To All the Boys I've Loved Before». Den ble utgitt på hennes kommende studioalbum. Nelson spilte rytmegitar på innspillingen.

## Listeplasseringer og sertifiseringer

### Lister

### Sertifiseringer

### Slutten av året-listene

## Referanser
Thomas Moen

**Thomas Moen** (født 3. mai 1976) er en norsk bandyspiller fra Nedre Eiker. Moen er spillende trener for Solberg Sportsklubb, der han har tilbrakt størstedelen av karrieren. Han har også spilt i de svenske klubbene Boltic og Villa Lidköping. Moen debuterte for Solberg i 1993 og trappet ned etter 2011-sesongen. Han hadde da spilt 315 kamper for klubben og vært spillende trener siden 2006. Midt i 2011/12-sesongen gjorde han imidlertid en gjesteopptreden på førstelaget på grunn av skader på flere sentrale spillere. Sommeren 2012 ble det klart at Moen var tilbake som spillende trener for klubben.

Thomas Moen ble norsk mester for Solberg i 2010. Han debuterte for det norske landslaget i 1997 og har spilt 77 landskamper.

Moen er nå forbundskaptein.

Moen var dessuten en habil fotballspiller og var i A-stallen til Strømsgodset i 1995 og 2001. Han har spilt totalt 11 kamper for klubben.

## Oversikt fotballkarriere

## Referanser
Mikhail Aljosjin

**Mikhail Petrovitsj Aljosjin** (russisk: Михаил Петрович Алёшин), født 22. mai 1987 i Moskva, er en russisk racerfører. I 2010 vant han Formel Renault 3,5 liter-mesterskapet. Han har også konkurrert i blant annet GP2 og Formel 2, hvor han i 2009 kom på tredjeplass sammenlagt.

## Reaultater
### Karriereoversikt

## Eksterne lenker
* 
* 
* Karrierestatistikk på Driver Database
Nora Gulbrandsen

**Nora Gulbrandsen** (1894–1978) var en norsk keramiker og designer. 

## Liv og virke
### Bakgrunn
Nora Gulbrandsen var utdannet ved Statens Håndverks- og Kunstindustriskole i perioden 1923–1927. Siden hadde hun studieopphold ved en rekke porselensfabrikker, for eksempel ved Manufacture nationale de Sèvres i Frankrike.

### Karriere
Etter endt utdanning kom hun til Porsgrunds Porselænsfabrik (PP) som designer, og her var hun kunstnerisk leder fra 1929 til 1945. Som sjefsdesigner ved PP var hun Norges første kvinnelige industridesigner. 

Ved siden av arbeidet ved Porsgrund laget hun utkast til tekstiler, tapeter, voksduker, glass og bokbind, og i 1930 tegnet hun to messehagler til Trondheim Domkirke. Da hun sluttet ved Porsgrunds Porselænsfabrik i 1945 startet hun eget keramikkverksted i Oslo.

Nora Gulbrandsen var en sterk og målbevisst kvinne. Blant annet ordnet hun det slik at hun ikke behøvde å være i Porsgrunn hele året. Bare halve året hadde hun plikt til å være ved fabrikken. Skissene til mange av produktene som er signert Gulbrandsen ble til utenfor fabrikken og Porsgrunn. Mye av det hun har designet for Porsgrunds Porselænsfabrik er merket NG, mange tror det er hennes signatur, men det er det ikke. Det er dekoratøren  som har skrevet på for å dokumentere at gjenstandens dekor er Gulbrandsens design, noe hun forlangte. Men det sies at ledelsen ved PP ikke likte denne idéen, og ga beskjed om at det skulle droppes. Så det ble gjerne gjort når Nora var til stede, men sjeldnere ellers. Derfor er av helt like gjenstander noen merket og noen ikke. Mange er nok blitt skuffet da de har kjøpt en gjenstand som har vært forespeilet dekorert av designeren selv - og signert av henne.

Designet er likevel lett gjenkjennelig, hun var tydelig inspirert av Art Deco. Kubistiske former og funksjonalitet ble vektlagt da hun designet. Fargevalg var også uortodokse, ofte kontraster, lyst mot mørkt. Designet hennes ble et friskt pust i porselenstradisjonen ved PP, hun innførte moderne design og la om hele produksjonen ved fabrikken. Sortimentet ble utvidet og endret. Hun designet 180 ulike modeller i sin tid på PP. Regner man enkeltdeler i servisene, blir det snakk om 300 ulike design. I tillegg kommer spesialbestillinger og gjenstander som ble produsert under krigen. Det er prydgjenstander  i grovt gods, keramikk. 

Ved hjelp av 4,5 millioner kroner fra DnB NOR kjøpte Telemark Museum den store PP-samlingen av Atle Brynestad i 2011. Samlingen består av 6.000 objekter, 538 av disse er signert Nora Gulbrandsen. De er nå ivaretatt og registrert i Telemark Museums magasin i Skien.

## Litteratur
* Bøe, Alf (1994): *Nora Gulbrandsen på Porsgrund,* Oslo. ISBN 82-7003-129-1
* Bøe, Alf (1967): *Porsgrunds Porselænsfabrik. Bedrift og produksjon gjennom åtti år*. Oslo.
* Engelstad, Helen (1944): *Porselen og paramentet. Brukskunstneren Nora Gulbrandsens arbeider*. Oslo.
* Gaustad, Randi (1982): «Gulbrandsen, Nora» I: *[[Norsk kunstnerleksikon]]*, bind 1, Oslo, s. 825. ISBN 82-00-05689-9

## Referanser


## Eksterne lenker
* Verk av Nora Gulbrandsen på nasjonalmuseet.no
* Arbeider av Nora Gulbrandsen i DigitaltMuseum
Sykkelbukse

**Sykkelbukse** er en spesialbukse / shorts som brukes i forbindelse med sykling. I de fleste varianter har den en form for padding for å beskytte der setet er i friksjon med underlivet. Sømmene i buksen er plassert slik at det ikke kan gi gnaging av friksjon som oppstår ved sykling.

Paddingen som brukes er ofte trukket med et coolmax eller annet stoff som har en avkjølende effekt samtidig som den transporter svette.

Det finnes spesielle kremer til salgs i sportsbutikkene, som kan smøres på paddingen for å  hindre friksjon mellom padding og hud samt at det har en kjølende virkning.

Stoffet er av slik art at det transporterer bort fuktighet fra svette og regnvær, slik at en unngår fuktighet og ubehag.

## Eksterne lenker
*
Formel Renault V6 Eurocup

**Formel Renault V6 Eurocup** er et tidligere mesterskap innen formelbilracing. Det var en 3,5-liters Formel Renault, og var aktivt fra 2003 til 2004. Det ble startet av Renault som en supportklasse i Eurosports Super Racing Weekends (med ETCC and FIA GT). I 2005 forlot Renault Super Racing Weekend, og startet World Series by Renault, ved å slå sammen World Series by Nissan (hvis motorkontrakt hadde utløpt) og Renault V6 Eurocup.

Mesterskapet ble kjørt med Tatuus-chassis med karbonfiber monocoque og en 3,5 liters V6-motor fra Nissan. Michelin var dekkleverandør.

## Løpshelger
Hver startgrid ble bestemt gjennom en kvalifiseringsomgang. Det ble kjørt to løp på hver bane. Hovedløpet var mellom 120 og 130 km, eller 45 minutter, med stående start og ett obligatorisk pitstopp, etterfulgt av et sprintløp, som var mellom 80 og 90 km eller 30 minutter med rullende start. 

Poeng ble gitt til de første ti førerne i hvert løp, med 30 poeng til vinneren, og deretter 24, 20, 16, 12, 10, 8, 6, 4, 2. I tillegg ble det gitt 2 poeng til føreren som tok pole position i hvert løp, og i 2003 ble det også gitt 2 poeng for raskeste runde i hvert løp.

## Vinnere

## Eksterne lenker
* Formel Renault V6 Eurocup på Renault Sports offisielle nettsted
Grunntilstand

**Grunntilstand** er den laveste energitilstand et system kan ha innen kvantefysikk. Tilstander med høyere energi, eksiterte tilstander, går ved utsendelse av stråling i form av partikler eller fotoner over i grunntilstanden.

## Kilder
* Grunntilstand i Store norske leksikon (lisens: fri)
Bakepapir

**Bakepapir** er cellulosebasert papir som vanligvis brukes til baking i en stekeovn. Bakepapir kan erstattes av bakeark, som er gjenbrukbare. 

## Referanser


## Eksterne lenker
*
Demokratische Partei Saar

**Freie Demokratische Partei/Demokratische Partei Saar** er et tysk politisk parti, og delstatspartiet til FDP i delstaten Saarland. I valg kalles partiet bare Freie Demokratische Partei. Partiet ble dannet i en periode (1947 til 1956) da republikken Saarland var et delvis selvstendig land under Frankrikes overherredømme. Da Saarland sluttet seg til Tyskland i 1957, sluttet partiet seg til det tyske Freie Demokratische Partei.

## Referanser


## Eksterne lenker
* 
*
Interstellar sky

En **interstellar sky** er en ansamling av gass, plasma og romstøv som danner noe som er tykkere enn gjennomsnittet i det interstellare materie. Avhengig av tettheten, størrelsen og temperaturen til en interstellar sky kan hydrogen være nøytralt (H I-region), ionisert (H II-region) eller molekylært (molekylsky). Stjernetåker er en type interstellare skyer som er synlige, enten ved at de lyser selv eller ved at de blokkerer bakenforliggende lys. Stjernetåker er dessuten vanligvis dannet av materialer fra stjerner. En interstellar sky kan være usynlig og kan være naturlig dannet fra materialer fra det interstellare materie.

Interstellare skyer gir også et medium for studiet av tilstedeværelsen og proporsjonene av metaller i verdensrommet. Tilstedeværelsen og andelen av disse elementene kan bidra til å utvikle teorier om hvordan de ble dannet. Dette er av spesiell interesse når proporsjonene ikke er konsistent med hva som kan forventes å oppstå fra stjerner som følge av fusjon og på den måten antyde alternative måter, for eksempel spallasjon av kosmisk stråling.

## Referanser
Saarländische Volkspartei

**Saarländische Volkspartei (SVP)** var et tysk, kristeligdemokratisk parti i delstaten Saarland. Partiet oppsto i 1960 ved en deling av Christliche Volkspartei som i 1959 var gått inn i CDU, men som beveget seg mot CSU. SVP ønsket en sterkere tilknytning til det nasjonale CDU. Partiet ble oppløst på ukjent dato omkring 1970.

## Litteratur
* *[[Der Spiegel]]*, hefte 46/1960 og 43/1965
Snuppy

**Snuppy** er en afghansk mynde som antas å være verdens første klonede hund. Den ble født 24. april 2005 etter kloning ved *Seoul National University's College of Veterinary Medicine* i Sør-Korea. Cellekjernen fra en afghansk mynde-hann ble implantert i en tømt eggcellekjerne av labrador retriever, som fødte en kopi av den originale celledonoren.

## Referanser
Deutsche Demokratische Union

**Deutsche Demokratische Union (DDU)** var et tysk, venstreorientert politisk parti i delstaten Saarland. Partiet ble grunnlagt 24. september 1955 og var praktisk talt bare aktivt i Saarland. Det fikk to representanter i Saarlands landdag i 1960. I 1961 gikk partiet inn i Deutsche Friedensunion, men denne mislyktes i forsøket på å oppnå gjenvalg til delstatsforsamlingen i 1965.

## Referanser
Konrad Galaaen

**Konrad Galaaen** (født 1. desember 1923 på Røros, død 24. november 2004) var en norsk keramiker og designer. Han var utdannet  i 1943–1947 ved Statens Håndverks- og Kunstindustriskole i Oslo (malerlinjen og diplom fra keramikklinjen). I 1947 vant han førstepremien i en konkurranse utlyst av Porsgrunds Porselænsfabrik for elevene i keramikk-klassen ved Kunstindustriskolen. Konkurranseoppgaven var å designe nye vaser. Galaaen var ferdig med utdannelsen i 1947, og ble i 1948 ansatt ved Porsgrunds Porselænsfabrik som designer. Hans mest kjente servise er *Spire* fra 1952, og ellers er han særlig kjent for sine mosaikker og relieffer i porselen.

I 1957 fikk han Merket for god design for et av sine askebegere. I 1962 vant han en gullmedalje på den internasjonale keramiske utstillingen i Praha.

## Utsmykningsarbeider (utvalg)
Galaaen utførte en rekke utsmykningsoppdrag for både offentlige instanser og private oppdragsgivere.
* Hans første store utsmykningsarbeid var veggmaleriet *Gruveulykken*, som han malte al fresco på tørr betong, med kasein som bindemiddel. Maleriet ble utført på betongveggen i 2. etasje i bedriften Skanckesmia på Røros. Motivet var inspirert av Johan Falkbergets diktning og av minnet om en onkel av Galaaen, som hadde omkommet i en gruveulykke. Maleriet målte to meter i høyden og var nesten seks meter bredt. I 1983 måtte veggmaleriet flyttes, og det ble demontert i to deler for å bli midlertidig lagret i et uthus i Rørosområdet.
*TIl Rjukan sykehus laget Galaaen det keramiske arbeidet *An-Magritt og Hovistuten*, som hadde motiv fra Falkbergets roman.
*Fasaden og trappeoppgangen på Trygdekassebygget i Porsgrunn ble utsmykket av Galaaen.
*Til Rjukan Høgfjellhotells svømmehall laget han en vegg i keramikk.
*Indekshuset i Oslo har en peisvegg dekorert med Galaaens keramikk.
*På den utvendige sørveggen av Rødtvedt kirke i Oslo henger et stort kors i keramikk av Konrad Galaaen.

## Referanser
Christliche Volkspartei des Saarlandes

**Christliche Volkspartei des Saarlandes (CVP)** var et tysk, kristeligdemokratisk parti som var aktivt i delstaten Saarland, senere republikken Saarland fra 1945 til 1955. Partiet ble i 1955 sammenslått med Zentrumspartei til Deutsche Zentrumspartei.

## Referanser


## Eksterne lenker
*
Christian Waaler

**Christian «Kikkan» Waaler** (født 7. desember 1981) er en norsk bandyspiller fra Røa i Oslo. Han spiller for Røa og har tidligere spilt for Røa, Ullevål, Ljusdal, Hammarby, Høvik, Stabæk og Ready. Waaler ble norsk mester for Stabæk i 2012 og for Ready i 2015, og har i tillegg tre finaletap fra Sverige (Hammarby i 2004, 2005 og 2006) og to fra Norge (Røa i 2000 og Ready i 2014).

Waaler debuterte på det norske landslaget i 2000 og har spilt 54 landskamper. Han ble kåret til årets spiller i norsk bandy i 2009 og i 2015.

## Karriere
* Røa (–2000)
* Ullevål (2000–2001)
* Ljusdals BK (2001–2002)
* Stabæk (2002–2003)
* Hammarby (2003–2007)
* Høvik (2007–2010) 
* Ready (2011)
* Stabæk (2011–2012)
* Ready (2013–2016)
*Høvik (2016–2017)
*Ullern (2017-)

## Referanser
Kommunistische Partei Saar

**Kommunistische Partei, Landesverband Saar (KP, også KPS)** var et kommunistisk parti som eksisterte i Saarland mellom 1946 og 1957. Partiet var representert i Saarlands landdag.

Bundesverfassungsgericht avgjorde i mars 1957 at Saar-partiet var en fortsettelse av det KPS, som var kjent ulovlig allerede i 1952. Innenriksministeren i Saarland nedla deretter 9. april 1957 forbud mot KPS i Saarland og partikontoret ble stengt. Partiets medlemmer av Saarlands landdag fikk etter en avgjørelse i Saarlands forfatningsdomstol sitte i delstatsforsamlingen resten av valgperioden.

## Referanser


## Eksterne lenker
* Saarländische Bibliographie: Litteratur vedrørende KPS
Anne Øland

**Anne Øland** (født 16. januar 1949 i Assens på Fyn, død 12. september 2015) var en dansk klassisk pianist, som blant annet er kjent for sitt arbeid med Beethovens klaversonater.

## Utdannelse
Anne Øland er elev av Herman D. Koppel og debuterte fra Det Kongelige Danske Musikkonservatorium i 1977.

Deretter gjorde hun videre studier hos Guido Agosti i Roma, Hans Leygraf i Salzburg og Nikita Magaloff i Genève.

## Karriere
I 1980 blev hun dosent ved Det Kongelige Danske Musikkonservatorium, og hun har siden da utdannet en rekke av Danmarks mest talentfulle unge pianister,
og instruert flere av Danmarks førende unge kammerensembler.

Fra august 2004 blev Anne Øland tilknyttet Det Jyske Musikkonservatorium, hvor hun i 2007 ble utnevnt til professor.

Hun avholder regelmessig masterclass for klaverstudenter både i Danmark og utenlands.

### Innspillinger og konserter
Anne Øland har foretatt den første samlede danske CD-innspilling av Beethovens 32 klaversonater – en sentral bestanddel i det klassiske repertoaret for klaver. Dette ble markert med en oppførelse av samtlige sonater over 7 kvelder i konsertsalen i Tivoli i København sommeren 2002.

Hun har en omfattende konsertvirksomhet bak seg, både som solist og som kammermusiker. Hun har opptrådt i Skandinavia, Island, Tyskland, Frankrike, Storbritannia, Italia, Russland, USA og Japan.

Øland har også innspilt Carl Nielsens samlede verker for klaver.

## Priser og legater
I 1978 vant Anne Øland førstepris ved Nordisk Konkurranse for unge pianister.

Etter debutkonserten i Wigmore Hall i London i 1981 mottok hun Musikanmelderringens Kunstnerpris, og hun har fått tildelt adskillige andre kunstnerpriser, deriblant Jacob Gades Legat 1976, stipendier fra Leonnie Sonnings fond, Tagea Brandts Rejselegat 1986, Victor Schiølers Mindelegat, Walter Schrøders Legat 1988, Carl Nielsen og Anne Marie Carl-Nielsens Legats hederspris 1995 og i 1998 Carl Nielsen Selskabets hederspris.

## Referanser


## Eksterne lenker
* 
*
Rudolf Holsti

**Eino Rudolf  Woldemar Holsti** (født 8. oktober 1881 i Jyväskylä i Finland, 4. august 1945 i Palo Alto i California) var en finsk politiker, journalist og diplomat. Han var Finlands utenriksminister fra 1919 til 1922 og fra 1936 til 1938, samt medlem av Riksdagen fra 1913 til 1918 for Ungfinska partiet (*Nuorsuomalainen Puolue*). Fra 1919 representerte han Framstegspartiet (*Kansallinen Edistyspuolue*). Holsti representerte Finland i Folkeforbundet. 

Holsti var republikaner og motstander av at Finland skulle være monarki. Han var en sterk tilhenger av demokratiet og kritiserte åpenlyst Adolf Hitler ved utbruddet av andre verdenskrig. 

Holsti arbeidet for aviser i Tavastehus, Lahtis og Helsingfors sammen med sin venn og skolekamerat Joel Lehtonen. Vennskapet endte brått da Holsti gjenkjente seg selv som den satiriske fremstilte og fiktive politikeren Rolf Idell i Lehtonens bok *Sorron lapset* (1924). 

Senere i livet underviste Holsti ved Stanford University, etter at han flyttet til USA med sine to sønner, Kalevi og Olavi Holsti, som begge ble respekterte samfunnsforskere i egen rett. Han opprettholdt en frisk korrespondanse med president Herbert Hoover, samt statsministeren og presidenten i Finland. 

Han død den 3. august 1945 på Palo Alto Hospital under en brokkoperasjon. Hans kone Liisa døde av tuberkulose den 22. juli 1951.

## Referanser


### Bibliografi
* Pietiäinen, Jukka-Pekka; Rudolf Holsti, Lehtimies, tiedemies, poliitikko 1881- 1919, Weilin+Göös 1986 .

## Eksterne lenker
* 
*
Elverum historielag

**Elverum historielag** (stiftet 10. november 1978 på Glomdalsmuseet) er lokalt et historielag i Elverum. Laget gir ut årboka *Alfarheim* 
, billedkalender og medlemsblad. I tillegg er det utgitt et par biografier og litt musikk. Laget arbeider også med kulturminnetiltak, og restaurering av fløterminner i Julussa. Av sosiale aktiviteter kan nevnes turer, byvandringer og kulturkvelder. Laget driver ikke med slektsgransking. Laget er organisert med et styre, en årbokkomité, en kalenderkomité og en salgskomité.

## Referanser
By-, Land- og Kirkeministeriet

**By-, Land- og Kirkeministeriet** (tidligere **Kirkeministeriet** og **Ministeriet for Ligestilling og Kirke**) er et ministerium i den danske regjeringen som primært har Folkekirken og likestilling som sine ansvarsområder.

Tidligere skulle Kirkeministeriet også godkjenne trossamfunn. I november 2007 ble denne oppgaven overtatt av Familiestyrelsen, som den gang hørte under Justisministeriet. I oktober 2011 ble styrelsen overført til Social- og Integrationsministeriet.

Kirkeministeriet ble i 1916 opprettet som et selvstendig ministerium og dermed utskilt fra Ministeriet for Kirke- og Undervisningsvæsenet (Kultusministeriet) fra 1848. Det har flere ganger hørt sammen med andre ministerier. I forbindelse med Helle Thorning-Schmidts regjerings tiltreden i 2011 ble Ligestillingsministeriets område således lagt under ministeriet og navnet endret til det nåværende.

Selv om Det Centrale Personregister hører under Økonomi- og Indenrigsministeriet, så er det Folkekirken – og dermed Ministeriet for Ligestilling og Kirke – som ivaretar *selve registreringen*. På samme måte administreres også begravelser med den tilhørende lovgivning.

## Eksterne lenker
*
Det Centrale Personregister

**Det Centrale Personregister** (**CPR**) er et landsdekkende statlig folkeregister i Danmark som inneholder grunnleggende personopplysninger om enhver som har et personnummer (*CPR-nummer, 10 siffer*). Registeret ble opprettet den 2. april 1968 (Danmark) og innført på Grønland 1. mai 1972.

I registeret registreres personnummer, navn, adresse, fødselsregistrering, statsborgerskap, folkekirkeforhold, slektskap, sivilstand samt statusopplysninger for den enkelte personregistrering.

Registeret drives av CPR-kontoret, som er et kontor i Økonomi- og Indenrigsministeriet.

## Eksterne lenker
*
Fjolne

**Fjolne** eller **Fjølne** var, ifølge *[[Ynglingesagaen]]* og *[[Ynglingatal]]*, en mytisk konge i Uppsala, Sverige. Ifølge Snorre var han sønn av guden Frøy (Yngve-Frøy) som har gitt opphav til Ynglingeætten, og jotunkvinnen Gerd.

Ifølge *[[Gylvaginning]]* var Fjolne også ett av Odins mange navn.

## Vennskapet med kong Frode
Ifølge legenden var det Fjolne som solgte jotunmøyene Fenja og Menja til den danske kong Frode i Lejre – danekongenes kongssete på Sjælland. Trellkvinnene ble satt til å kverne gull for kongen på kverna Grotte. Dette er beskrevet i det mytologiske diktet *[[Grottesangen]]*. Ifølge *Grottesangen* skal Fjolne ha levd samtidig med keiser Augustus, det vil si i første århundre f.Kr. og inn i første århundre e.Kr.

Snorre forteller at Fjolne en gang dro på besøk til sin venn kong Frode i Lejre. Det var stelt til stort drikkegilde med et stort mjødkar. Utpå natta måtte Fjolne ut en tur – Snorre betegner ham her som død-drukken. På vei inn gikk han feil, datt i mjødkaret og druknet.

I Tjodolvs dikt i *Ynglingatal* heter det at «*hans bane vart, i vindlaus sjø*».

Ifølge *Ynglingesagaen* ble Fjolne etterfulgt av sin sønn Sveigde som konge i Uppsala.

## Referanser
CPR

**CPR**

* Canadian Pacific Railway
* Det Centrale Personregister, dansk folkeregister
* *Cardiopulmonary resuscitation*, engelsk for hjerte-lunge-redning
Sozialdemokratische Partei des Saarlandes

**Sozialdemokratische Partei des Saarlandes (SPS)** var et sosialdemokratisk, politisk parti i det autonome Saarland, som mellom 1946 og 1956 eksisterte under beskyttelse av Frankrike. Partiprogrammet tilsvarte i det vesentlige det til SPD i Vest-Tyskland, men det arbeidet også innenfor Saarlands handels- og valutaunion med Frankrike.

## Referanser
Catalogue of Nebulae and Clusters of Stars

***Catalogue of Nebulae and Clusters of Stars*** ble først utgitt i 1786 av William Herschel, og senere utvidet av hans sønn, John Herschel, til *[[General Catalogue of Nebulae and Clusters]]*, og videre utvidet av John Louis Emil Dreyer til *[[New General Catalogue]]* (NGC), et referanseverk som fremdeles er i bruk blant astronomer.

## Referanser
Gu Kailai

**Gu Kailai** (kinesisk: 谷开来, pinyin: *Gǔ Kāilái*, også kjent som *Horus L. Kai*, født 25. november 1959 i Linyi i provinsen Shanxi i Folkerepublikken Kina) er en kinesisk jurist og forretningskvinne. Hun er hustru til den kommunistiske politiker Bo Xilai; de ble gift i 1986.

Gu begynte sine studier i jus ved Pekinguniversitetet i 1978 og tok også en grad i politologi. Hun er grunnlegger av advokatfirmaet Kailai i Beijing. I løpet av sin karriere har hun hatt flere celebre saker, og hevdes å ha vært den første kvinnelige kinesiske advokat som vant et sivilt søksmål i USA. Det var i Mobile i Alabama. Hun har skrevet en rekke bøker, som «Jeg var Ma Jurens advokat» og «Hvordan vinne en sak i USA». 

Gus far, Gu Jingsheng, var en kommunistisk revolusjonær. Hennes mor Fan Chengxiu nedstammer fra dikteren Fan Zhongyan, som var statsminister på Songdynastiets tid. 

Våren 2012 ble hennes mann Bo Xilai avsatt fra sin post som partisjef i Chongqing og de kinesiske myndigheter kunngjorde at Gu Kailai var mistenkt for å ha myrdet den britiske forretningsmannen Neil Heywood i november 2011 etter en konflikt om forretningstransaksjoner. Den 9. august 2012 ble hun stilt for retten for en domstol i provinshovedstaden Hefei i Anhui. Hun bestred der ikke anklagen om mord, og fikk en betinget dødsdom, som etter kinesisk rettspleie turde bli omgjort til livsvarig (14 års) fengsel etter to år.

## Referanser
Bari (andre betydninger)

**Bari** kan vise til:

*Bari – en by i Italia
*Bari (folk) – ei fokegruppe i Sør-Sudan
*Bari (språk) – et nilosaharisk språk i Sør-Sudan og Uganda
*Barí (folk) – ei folkegruppe i Colombia og Venezuela
*Barí (språk) – et chibchansk språk i Colombia og Venezuela
*Bari (navn) – et fornavn for begge kjønn
Racerfører

**Racerfører** er personer som konkurrerer innen racing, det vil si deltakere i konkurranser med bil, motorsykkel eller båt. De som konkurrerer i bil kalles vanligvis bare «racerførere», mens de som konkurrerer på motorsykkel kalles «roadracingførere».

En racerfører må ikke bare ha talent for å føre et kjøretøy, men også betydelig fysisk styrke. De moderne konkurransebilene, først og fremst formelbiler, er svært raske og føreren må i svinger og ved innbremsing kunne håndtere alla G-krefter som oppstår. Racerførerne er en del av et team som består av mekanikere, ingeniører og mange andre.

## Eksterne lenker
*
Wandsworth Bridge

**Wandsworth Bridge** er en bro over elven Themsen i distriktet Wandsworth i London. Broen ble åpnet i  og er tegnet av Pierson Frank. Den daglige trafikken var i 2004 på  kjøretøy. 

## Se også
* Liste over broer i London

## Referanser


## Eksterne lenker
*
Erblandesvereinigung

**Erblandesvereinigung** («arvelandsforbund») er betegnelsen på stenderforbund og overenskomstene de fikk i stand med lensherren innenfor matktsfæren til kurfyrstene av Köln, dvs. i det egentlige kurfyrstedømmet Köln og bilandene Vest Recklinghausen og hertugdømmet Westfalen. Forbundene ble første gang sluttet i senmiddelalderen og ble fornyet flere ganger så lenge Det tysk-romerske riket besto. Hensikten med forbundene var å styrke stendenes innflytelse og medbestemmelsesrett overfor lensherren.
Dietrich II von Moers

**Dietrich von Moers** (født ca 1385, død 14. februar 1463) var som **Dietrich II** erkebiskop av Köln fra 1414 til 1463 og fra 1415 som **Dietrich III** administrator av bispedømmet Paderborn

## Referanser
Soestfeiden

**Soestfeiden** var en konflikt mellom byen Soest og erkebiskopen av Köln som varte fra 1444 til 1449.

Den umiddelbare årsaken til konflikten skyldes at den betydningsfulle hansabyen Soest 5. juni 1444 valgte å ikke lenger anerkjenne overhøyheten til erkebispen av Köln, Dietrich von Moers. Erkebispen forsøkte å gjenopprette sin overhøyhet, en politikk Soest møtte ved å akseptere en ny *[[Lensherre|Landesherr]]*, hertug Johann I av Kleve-Mark, som forsvarte byens gamle retter og kjempet for noen nye. Konsekvensen ble at keiser Fredrik III av Det tysk-romerske rike lyste byen i bann (*Reichsacht*).

Ved siden av Kleve og en rekke westfaliske stater sto fremfor alt den mektige hertug Filip III av Burgund på Soests side. For Filips vedkommende var ikke dette bare et spørsmål om graden av en bys frihet, men om maktfordelingen i det vestlige Tyskland som helhet.

I 1447 ble Soest beleiret av 12&nbsp;000 leiesoldater uten at de klarte ikke å innta den. Fredsavtalen viser at Soest ble gitt større frihet enn en fri riksstad. Denne situasjonen varte helt fram til byen ble inkorportert i Preussen, men byens økonomiske makt ble likevel lenge hindret av at den lå som en enklave inne i Kölns territorier.

## Eksterne lenker
* «Juni 1444 - Der Beginn der Soester Fehde», om Soestfeiden (tysk)
Hong Lei

**Hong Lei** (kinesisk: 洪磊; pinyin: Hóng Lěi; født 1969) er en kinesisk diplomat og politiker, som for tiden er generaldirektør for Protokollavdelingen i Kinas utenriksdepartement. Han var Kinas generalkonsul i Chicago fra 2016 til 2018 og fungerte som talsperson for Utenriksdepartementet fra 2010 til 2016. Hong var den 25. talspersonen siden systemet med offisielle talspersoner ble etablert i departementet i 1983. Siden 2019 har han vært generaldirektør for Protokollavdelingen, og siden 2024 har han også vært assisterende utenriksminister.

## Biografi

Hong Lei er født i Fuyang i Zhejiang-provinsen. Han ble uteksaminert fra Beijing Language and Culture University i 1991. Etter studiene begynte han som tjenestemann i Utenriksdepartementet, der han arbeidet i informasjonsavdelingen og hadde utenlandsoppdrag ved Kinas ambassade i Nederland og ved generalkonsulatet i San Francisco. Fra 2010 til 2016 var han visegeneraldirektør for informasjonsavdelingen og fungerte som talsperson for Utenriksdepartementet – den 25. i rekken.

I 2016 ble Hong utnevnt til Kinas generalkonsul i Chicago, en stilling han hadde til 2018. Samme år vendte han tilbake til Kina og gikk inn i ledelsen i Protokollavdelingen, først som visegeneraldirektør, og fra 2019 som generaldirektør. I 2023 kunngjorde Talibans utenriksdepartement at Hong hadde mottatt legitimasjonspapirene til Talibans ambassadør. Kina ble dermed det første landet til å ta imot en Taliban-ambassadør siden bevegelsen tok makten i Afghanistan i 2021. Hong beskrev dette som et viktig skritt i forholdet mellom Kina og Afghanistan.

I oktober 2024 ble Hong utnevnt til assisterende utenriksminister.

## Offisielle uttalelser
Etter at USA uttrykte bekymring over kinesiske myndigheters nedslag på opposisjon i 2011, oppfordret Hong – som talsperson for Utenriksdepartementet – USA til å slutte å blande seg inn i andre lands indre anliggender og til å «reflektere over sine egne menneskerettighetsproblemer». I mai 2012, under Chen Guangcheng-saken, uttalte Hong på en pressekonferanse at «den amerikanske siden bør trekke lærdom av den aktuelle hendelsen på en ansvarlig måte» og «iverksette nødvendige tiltak for å forhindre lignende hendelser». Da han ble spurt om Chen burde returnere til Kina etter å ha flyktet til USA, svarte Hong at Chen som kinesisk statsborger burde overholde Kinas lover og regler.

I 2013 kommenterte Hong at «relevante medier bør kjenne forskjell på rett og galt» etter at 140 000 kinesiske nettbrukere hadde stemt i en nettpetisjon for å forby CNN i Kina.

I januar 2016 oppfordret Hong Filippinene til å styrke sin «opplæring og indoktrinering» av filippinske fiskere når det gjelder Sør-Kina-havet. Han uttalte at tre filippinske fiskebåter ulovlig hadde gått inn i Scarborough Shoal og ikke fulgt Kinas forvaltningsregler. Hong forsvarte den kinesiske kystvaktens handlinger og sa at de var «i samsvar med loven».

## Referanser
Bari (språk)

:*For det chibchanske språket som snakkes i Venezuela og Colombia, se [[barí (språk)]].*

**Bari** er et nilosaharisk språk som snakkes av flere undergrupper av etnisiteten karo, deriblant barifolket, som språket har navnet sitt fra. Rundt 420&nbsp;000 av brukerne av språket bor i Sør-Sudan, og om lag 60&nbsp;000 bor i Uganda.

Bari er et tonespråk og har vokalharmoni.

## Eksterne lenker
*
Ankestyrelsen

**Ankestyrelsen** er et forvaltningsorgan under Social- og Integrationsministeriet som fungerer som Danmarks øverste klageinstans og praksiskoordinerende myndighet på velferdsområdet. Forvaltningsorganet minner således om en domstol og fungerer også uavhengig av andre myndigheter. Årlig avgjør Ankestyrelsen omkring 20&nbsp;000 saker.

Ankestyrelsen ble opprettet i 1973 og hørte dengang under Socialministeriet. Siden er flere oppgaver kommet til, blant annet som følge av serviceloven. Ankestyrelsen løser også oppgaver for Beskæftigelsesministeriet, idet den fungerer som klageinstans for avgjørelser truffet av Arbejdsmarkedets Erhvervssikring (tidligere Arbejdsskadestyrelsen). I 2005 skiftet forvaltningsorganet navn fra Den Sociale Ankestyrelse som følge av de mange nye oppgavene.

Ankestyrelsen beskjeftiger knapt 300 ansatte, hvorav størstedelen er jurister.

## Referanser


## Eksterne lenker
*
Bothrinia

***Bothrinia*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små (vingespenn ca. 25 millimeter) blåvinger uten stjerter på bakvingene. Hannens overside er brun med et blårr felt i midten av forvingen. Undersiden er blekt grå med små, grå flekker.

## Utbredelse
Slekten er utbredt i Indokina og Kina.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Bothrinia*** Chapman, 1909
******** *[[Bothrinia chennellii]]* (de Nicéville, 1884)
******** *[[Bothrinia nebulosa]]* (Leech, 1890)

## Eksterne lenker
* 
* Brower, Andrew V. Z. 2007. [''Bothrinia'' i The Tree of Life Web Project, http://tolweb.org/ http://tolweb.org 
* www.funet.fi – ''Bothrinia''
Integrativ medisin

**Integrativ medisin** eller **helhetsmedisin** er en form for medisinsk praksis der konvensjonell medisin utøves i kombinasjon med alternativ medisin av medisinsk sertifisert personell. Den amerikanske legen Andrew Weil regnes som opphavsmannen til integrativ medisin.

Integrativ medisin har i særlig grad fått innpass i USA og Storbritannia. Særlig i sammenhenger hvor det er konkurranse om pasientene har dette blitt populært.

I likhet med den rendyrkede alternative medisin møtes integrativ medisin med stor skepsis fra fagmiljø for konvensjonell medisin. Andrew Weil ble i 2009 pålagt av amerikanske myndigheter å stanse markedsføringen av et kosttilskudd som ble hevdet å kunne forhindre svineinfluensa. To britiske universitetet tilbød i en kort periode undervisning i integrativ medisin, men etter massiv kritikk ble dette lagt ned.

I Skandinavia har integrativ medisin blitt frontet av den svenske legen Per-Arne Öckerman. Han hevder å ha påvist klinisk effekt av healing gjennom blodprøver, og å ha dokumentert store forskjeller i nivået av frie radikaler hos personer som har inntatt antioksidanter gjennom kosttilskudd.

## Referanser
Steinar Christensen

**Steinar Christensen** (født 23. september 1946 i Kristiansund) er en norsk billedhugger og postkonseptualist. Han er overveiende autodidakt, med et kort opphold på Vestlandets Kunstakademi 1970, og har vært professor ved Vestlandets Kunstakademi (1978-83) og Konsthögskolan Valand i Göteborg, gjesteprofessor ved Det Kongelige Danske Kunstakademi, og professor (1989-96) og fungerende rektor (1991-92) ved Statens kunstakademi.

Han er kjent for blant annet stålskulpturer, stjerneinstallasjoner, performance og tvetydige stilleben med referanser til nederlandsk gullalderkunst.

Christensen deltok på Veneziabiennalen 1976 og er innkjøpt av blant annet Nasjonalgalleriet, Henie-Onstad Kunstsenter, Oslo kommunes kunstsamlinger, Bergen Billedgalleri, Norsk kulturråd, Statoils kunstsamling og Sønderjyllands Kunstmuseum. Han hadde separatutstillinger i Bergens Kunstforening (1973), Galleri UKS (1973) og 
Kunstnernes Hus (1978). Han har bidratt til Skulpturlandskap Nordland med installasjonen «Stella Maris» i Hamarøy, hvor han selv vokste opp.

De senere årene har han fortsatt med å skape sine tvetydige stilleben gjennom fotografiske verk i nært samarbeid med profesjonelle fotografer som bistår ham i visualiseringen. Serien "Still Life" viste tydelige referanser til nederlandsk gullalderkunst. De siste arbeidene fra "Shelter" serien (2013-2015) demonstrerer Christensens sin evne til å fornye sitt kunstneriske uttrykk ved å ta i bruk nye teknikker. Han skaper sin egen, nye estetikk - i dystopiske landskap med 'Kerberos' - vokteren av dødsriket - som eneste aktør.

## Referanser
Skole- og læringsforskning

**NTNU Skole- og læringsforskning** er en enhet for oppdragsforskning ved Program for lærerutdanning. Enheten skal bidra til å frambringe forskningsbasert kunnskap for skoleutvikling. Enheten er tett integrert med PLUs øvrige virksomhet, og  har spesielt fokus på følgende tematiske områder:
Ledelse, skoleutvikling, organisering, 
Frafall, yrkesvalg, forebygging,
IKT og læring,
Realfag,
Demokrati og dannelse,
Lærerprofesjonen, lærerutdanning og yrkesutøvelse,
Læringsarenaer.

## Eksterne lenker
* Hjemmeside
Program for lærerutdanning

**Program for lærerutdanning** (PLU) var en grunnenhet ved Fakultet for samfunnsvitenskap og teknologiledelse (SVT) ved NTNU. Enhetens virksomhet omfattet  lærerutdanning på alle nivå (grunnutdanning, oppfølging av nyutdannede lærere, etter- og videreutdanning), skolelederutdanning, doktorgradsutdanning, universitetspedagogikk, og forsknings- og utviklingsarbeid rettet mot skole, klasserom og verksted. Etter fusjonen mellom NTNU og høyskolene i Gjøvik, Ålesund og Trondheim (HiST), ble programmet fusjonert med lærerutdanningen ved HiST. Aktiviteten fortsetter i Institutt for lærerutdanning, som er organisert under Fakultet for samfunns- og utdanningsvitenskap.

## Eksterne lenker
*Institutt for lærerutdanning
Canon EOS 600D

**Canon EOS 600D** (også kjent som EOS Kiss X5 i Japan og EOS Rebel T3i i Amerika) er et speilreflekskamera som kan filme i full 1080p og har vridbar 3" LCD-skjerm.
Alfred Ihlen

**Alfred Ihlen** (født 31. oktober 1877 i Hokksund, død 27. januar 1961 i Oslo) var en norsk jurist og byråkrat. Han var fylkesmann i Oppland i fra 1933 til 1947. 

Ihlen var født i Hokksund og ble student 1894, cand.jur. 1899. Ihlen arbeidet som sorenskriver- og amtsfullmektig 1899-1902. Han ble i 1902 ansatt som sekretær i Justisdepartementet, og avanserte til byråsjef i 1913. Fra 1917 til 1918 var han konstituert amtmann i Romsdal. Ihlen var også Han var medlem Høyfjellskommisjonen fra 1911, først som sekretær og 1919-33 som formann. I 1933 ble han utnevnt til fylkesmann i Oppland og virket i denne stillingen frem til han gikk av med pensjon i 1947.

## Referanser
Rebecca de Guarna

**Rebecca de Guarna** var en italiensk lege, kirurg og forfatter i det 14. århundre. Hun er en av de få kvinnene kjente kvinlige leger fra middelalderen.

Rebecca de Guarna var medlem av samme Salernitian familie som den berømte Romuald. Romuald var prest, lege og historiker. Hun var en student ved University of Salerno og tilhørte mindretallet av kvinnelige studenter i hennes periode. Hun var forfatter av medisinsk verk om "feber", på "Urin", og på "Embryo".
Calrice di Durisio

**Calrice di Durisio** var en italiensk lege og kirurg som levde i det 15. århundre.

Hun var utdannet ved universitetet i Salerno og tilhørte mindretallet av kvinnelige studenter i hennes periode. Hun spesialiserte seg på sykdommer i øyet.

## Litteratur
*
Dushu

***Dushu*** (kinesisk: 读书, pinyin: *Dúshū*, som betyr «Lesning») er et kinesisk månedstidsskrift for litteratur. Det kom først ut i april 1979, da mede lederartikkelen *Inten forbudt område i lesning*. 

Tidsskriftets første redaktøt var lingvisten Chen Yuan. Året etter overtok Fan Yong. Opplaget steg fra  50.000 til 80.000 på fem-seks år. I 1996 ble Wang Hui og Huang Ping redaktører. Tidsskriftet har løftet frem mange spørsmål som ellers ikke er blitt drøftet særlig og spenner vidt; det har tatt inn artikler som presenterer kinesisk liberalismes og det kinesiske nye venstres synsmåter. 

## Eksterne lenker
* Zhang Yongle: ''NO FORBIDDEN ZONE IN READING?: Dushu and the Chinese Intelligentsia'', New Left Review 49, January-February 2008.
Hermann von Hessen (1450–1508)

**Hermann von Hessen** (født ca 1450, død 19. oktober 1508 i Poppelsdorf ved Bonn) var som **Hermann IV** erkebiskop av Köln fra 1480 til 1508 og fra 1498 som **Hermann I** også fyrstebiskop av Fyrstbispedømmet Paderborn.

## Referanser